Folketing
2003-10-08

Jeg vil gerne starte med at sige, at jeg har tilkendegivet over for alle de her projekter, at jeg synes, det er en rigtig god idé, for børn og unge og naturpolitik står højt på regeringens dagsorden. Jeg synes, det er fantastisk flot at se, når jeg kan se alle de projekter, som enhver jo kan gennemgå. Hvis man har lyst til at læse det, man har fået udleveret, så vil man kunne se det, og det synes jeg da kun er fint. Jeg ville da også gerne have haft, at man havde fokuseret på de der fantastisk gode projekter, hvor folk frivilligt yder en kæmpe indsats, og hvor børn og unge får fordele ud af det. Sådan er det bare. Jeg kan jo høre, at det er ned i detaljen, vi skal nu, og på spørgsmålet fra fru Pernille Blach Hansen, om jeg i mit embede som minister har haft mulighed for at påvirke udvælgelsen af projekterne, så er svaret: Ja, det har man som minister.